Nr. C 333/6 De Europæiske Fællesskabers Tidende 9. 12. 83 
II 
(Forberedende retsakter) 
KOMMISSIONEN 
Forslag til Rådets direktiv om forældreorlov og orlov af familiemæssige årsager 
KOM(83) 686 endelig udg. 
(Forelagt Rådet af Kommissionen den 24. november 1983) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
100, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Kommissionen påtog sig i sin meddelelse til Rådet af 
9. december 1981 om Fællesskabets nye handlingspro­
gram til fremme af lige muligheder for mænd og 
kvinder 1982-1985 (') at gøre en indsats til fremme af 
forældreorlov og orlov af familiemæssige årsager; 
Rådet har i sin resolution af 12. juli 1982 om fremme 
af lige muligheder for mænd og kvinder (2) godkendt 
de generelle mål, der er indeholdt i Kommissionens 
meddelelse, og har erklæret sig villig til at iværksætte 
de foranstaltninger, der måtte være nødvendige til 
virkeliggørelsen af disse mål; 
de nationale bestemmelser om forældreorlov og orlov 
af familiemæssige årsager udviser betydelige forskelle 
fra den ene medlemsstat til den anden, hvilket er til 
skade for en harmonisk udvikling af det fælles mar­
ked; det er nødvendigt at råde bod herpå gennem en 
indbyrdes tilnærmelse af medlemsstaternes lovgivning 
på et stadigt stigende niveau, som hjemlet i traktatens 
artikel 117, således at der sker en forbedring af arbej­
dernes leve- og arbejdsvilkår; 
det er nødvendigt inden for dette område, at sikre 
overholdelsen af principperne om ligebehandling, så­
ledes som de er defineret i Rådets direktiv 
76/207/EØF af 9. februar 1976 om gennemførelse af princippet om ligebehandling af mænd og kvinder for 
så vidt angår adgang til beskæftigelse, erhvervsuddan­
nelse, forfremmelse samt arbejdsvilkår (J) — 
UDSTEDT FØLGENDE DIREKTIV: 
AFDELING 1 
Almindelige bestemmelser 
Artikel 1 
I dette direktiv forstås ved: 
Forældreorlov: ret til en orlov af nærmere fastsat va­
righed, der, i anledning af et barns fødsel i tiden efter 
barselsorlovens ophør, bevilges fædre og mødre med 
lønnet beskæftigelse, herunder offentligt ansatte, eller 
som bevilges ovennævnte arbejdstagere i forbindelse 
med adoption af et barn i et tidsrum efter modtagel­
sen af barnet i adoptivforældrenes hjem, hvor den or-
lovsberettigede påtager sig ansvaret for pasningen af 
barnet. 
Orlov af familiemæssige årsager: ret til orlov af kortere 
varighed, der af tvingende familiemæssige grunde be­
vilges arbejdstagere med familiemæssige forpligtelser. 
Artikel 2 
1. Formålet med dette direktiv er at sikre arbejds­
tagerne i medlemsstaterne ret til forældreorlov og or­
lov af familiemæssige årsager under ensartede betin­
gelser. 
2. I kraft af dette direktivs gennemførelsesbestem­
melser skal det sikres, at der ikke finder nogen for­
skelsbehandling sted på grundlag af køn, hverken 
direkte eller indirekte, for eksempel ved henvisning 
til ægteskabelig eller familiemæssig stilling. 
0) KOM(81) 758 endelig udg. 
O EFT nr. C 186 af 21. 7. 1982, s. 3. O EFT nr. L 39 af 14. 2. 1976, s. 40. 
9. 12. 83 De Europæiske Fællesskabers Tidende Nr. C 333/7 
3. Dette direktiv er ikke til hinder for, at der kan 
vedtages bestemmelser om faderens ret til orlov i for­
bindelse med et barns fødsel. 
Artikel 3 
1. Alle lønmodtagere, herunder offentligt ansatte, 
har ret til forældreorlov og orlov af familiemæssige 
årsager. 
2. Deltidsansatte har ret til forældreorlov og orlov 
af familiemæssige årsager. Beregningen af ydelser og 
forsikringsperioder sker på samme grundlag som for 
heltidsansatte med tilsvarende arbejde. 
AFDELING 2 
Forældreorlov 
Artikel 4 
1. Der gives forældreorlov med henblik på, at en 
erhvervsaktiv fader eller moder kan blive hjemme for 
at påtage sig hele ansvaret eller hovedansvaret for 
pasningen af barnet. 
2. Forældreorlov er en ret og ikke en pligt. Den 
bevilges efter forudgående ansøgning en fader eller 
moder med lønnet beskæftigelse ud fra følgende for­
udsætninger: 
— arbejdstagerne skal i rimelig tid give arbejdsgive­
ren meddelelse om, at vedkommende ønsker at 
tage forældreorlov 
— arbejdstagerne skal i rimelig tid give arbejdsgive­
ren meddelelse om, hvorvidt vedkommende øn­
sker at genoptage arbejdet efter forældreorloven 
— der må i intet tilfælde stilles krav om en meddelel-
sesfrist på over to måneder. 
3. Den forældreorlov, arbejdstagerne har ret til, 
skal mindst have en varighed af tre måneder. 
4. Forældreorloven kan forlænges for en enlig fa­
der eller moder og for hver af forældrene i tilfælde 
af, at deres barn er handicappet og bor hjemme. 
5. Retten til forældreorlov ophører, når barnet fyl­
der to år, eller fem år i tilfælde af, at barnet er handi­
cappet og bor hjemme hos den orlovsberettigede fa­
der eller moder. 
6. En arbejdstagers ret til forældreorlov kan ikke 
overføres. Artikel 5 
1. Forældreorloven bevilges som en sammenhæn­
gende periode enten i form af heltidsorlov eller — 
såfremt den pågældende fader eller moder og arbejds­
giveren giver deres samtykke hertil — i form af ned­
sat arbejdstid kombineret med en tilsvarende propor­
tional forlængelse af den samlede orlovsperiode. 
2. Såfremt kun en del af forældreorloven tages, 
bortfalder retten til at udnytte den resterende del. 
3. Forældreorloven kan gøres afhængig af beskæf­
tigelses- og ansættelsesperioden, og kan under ingen 
omstændigheder overskride et år. 
4. Forældreorloven suspenderes i tilfælde af, at den 
pågældende fader eller moder, der har orlov, bliver 
syg-
5. Under en forældreorlov bevares fuldt erhvervede 
eller delvis erhvervede rettigheder. 
6. Forældreorlov ligestilles med barselsorlov i for­
bindelse med forsikring i tilfælde af sygdom, arbejds­
løshed, invaliditet, alderdom og forsørgers død. 
7. Ved orlovens ophør har arbejdstageren ret til at 
vende tilbage til den samme — eller en tilsvarende — 
stilling. 
Artikel 6 
1. Under forældreorloven kan arbejdstagerne mod­
tage en ydelse i anledning af forældreorlov. 
2. Denne ydelse bør finansieres via offentlige mid­
ler, herunder midler fra den sociale sikring. 
Artikel 7 
Eventuelle bestemmelser om begrænsning af adgan­
gen til at anvende midlertidig arbejdskraft må ikke 
hindre arbejdsgiverne i at ansætte vikarer til erstat­
ning for arbejdstagere på forældreorlov. 
AFDELING 3 
Orlov af familiemæssige årsager 
Artikel 8 
1. Arbejdstagerne har ret til et mindste antal dages 
orlov af tvingende familiemæssige årsager om året 
(dette antal fastsættes af medlemsstaterne). 
2. Som tvingende familiemæssige årsager betragtes 
blandt andet: 
— ægtefælles sygdom, 
— en nær slægtnings død, 
Nr. C 333/8 De Europæiske Fællesskabers Tidende 9. 12. 83 
— et barns bryllup, 
— sygdom hos et barn eller hos den person, der pas­
ser barnet. 
3. Den i stk. 1 omhandlede orlovsperiode kan for­
længes i tilfælde af, at 
— den orlovsberettigede er enlig forsørger 
— den orlovsberettigede har mindst tre hjemmebo­
ende børn under en vis aldersgrænse, der skal 
fastsættes nærmere. 
4. Orlov af familiemæssige årsager ligestilles med 
ferie med løn for så vidt angår aflønning, social­
sikringsbidrag og -ydelser samt pensionsrettigheder. 
AFDELING 4 
Afsluttende bestemmelser 
Artikel 9 
Medlemsstaterne indfører i deres nationale retsorden 
de nødvendige bestemmelser for, at enhver person, 
der mener sig krænket ved, at dette direktiv ikke er 
blevet efterkommet, kan gøre sine rettigheder gæl­
dende for retslige instanser, eventuel efter at have 
indbragt sagen for andre kompetente myndigheder. 
Artikel 10 
Medlemsstaterne træffer de nødvendige foranstalt­
ninger til at beskytte arbejdstagerne mod enhver af­
skedigelse, der måtte være arbejdsgiverens reaktion på 
arbejdstagerens krav om at få dette direktivs bestem­
melser overholdt. 
Artikel 11 
Medlemsstaterne oplyser arbejdsgiverne og arbejds­
tagerne om indholdet af dette direktiv, idet der 
lægges vægt på, at erhvervsaktive fædre og mødre er 
ligestillet med hensyn til opnåelse af forældreorlov og 
orlov af familiemæssige årsager. Artikel 12 
1. Medlemsstaterne sætter de nødvendige love eller 
administrative bestemmelser i kraft for at efterkomme 
dette direktiv og få dets bestemmelser gennemført 
senest ('). 
2. Medlemsstaterne ophæver eller ændrer love eller 
administrative bestemmelser, der måtte være i mod­
strid med dette direktiv, og træffer de nødvendige 
foranstaltninger til ophævelse eller ændring af tilsva­
rende bestemmelser i kollektive overenskomster, 
individuelle arbejdskontrakter eller virksomheders 
interne reglementer. 
3. Medlemsstaterne underretter straks Kommissio­
nen om de foranstaltninger, de har truffet med hen­
blik på at efterkomme dette direktiv. 
4. Medlemsstaterne sikrer sig, at de råder over 
effektive midler til at overvåge, at dette direktivs gen­
nemførelsesbestemmelser overholdes, især princippet 
om ligebehandling af mandlige og kvindelige arbejds­
tagere. 
Artikel 13 
1. Inden for en frist på (2) tilsender medlems­
staterne Kommissionen alle nødvendige oplysninger, 
for at denne kan udarbejde en beretning til forelæg­
gelse for Rådet og Europa-Parlamentet om gennem­
førelsen af dette direktiv. 
2. Inden en frist på .... (2) og derefter hvert tredje 
år underretter medlemsstaterne Kommissionen om, 
hvor langt de er nået med gennemførelsen af dette 
direktiv, hvilke tendenser der aftegner sig i forbin­
delse med anvendelsen af direktivets bestemmelser i 
praksis og med udbygningen af nettet af offentlige fa­
ciliteter og serviceydelser på børnepasningsområdet, 
således at Kommissionen hvert tredje år kan udar­
bejde en beretning herom til Rådet. 
Artikel 14 
Dette direktiv er rettet til medlemsstaterne. 
(') Datoen, nemlig to år efter meddelelsen af dette direktiv, 
indsættes senere. 
(2) Datoen, nemlig tre år efter meddelelsen af direktivet, 
indsættes senere.